Eyvindur Herröðarson

Eyvindur Herröðarson var landnámsmaður í Eyvindarfirði á Ströndum. 

Landnámabók segir að hann hafi verið sonur Herröðar hvítaskýs, göfugs manns í Noregi, sem Haraldur konungur hárfagri lét drepa. Þá fóru synir hans þrír til Íslands og námu land á Ströndum hlið við hlið, firðina fyrir sunnan Dranga: Eyvindur nam Eyvindarfjörð, Ófeigur Ófeigsfjörð en Ingólfur nam Ingólfsfjörð.

Flokkur:Landnámsmenn á Íslandi
Flokkur:Strandasýsla